
Text rozhodnutia
Súd: Krajský súd Trnava Spisová značka: 14S/36/2014 Identifikačné číslo súdneho spisu: 2014200192 Dátum vydania rozhodnutia: 07. 01. 2015 Meno a priezvisko sudcu, VSÚ: JUDr. Katarína Benczová ECLI: ECLI:SK:KSTT:2015:2014200192.4 Uznesenie Krajský súd v Trnave v právnej veci žalobcu: Ing. C. S., nar. XX.XX.XXXX, bytom K.. N. XXXX/XX, XXX XX S., právne zastúpený: A3 advokátska kancelária, s.r.o., so sídlom Horný Šianec 232, 911 01 Trenčín, IČO: 36 735 311, proti žalovanému: Okresný úrad Trnava, Odbor opravných prostriedkov, Vajanského 2, 917 01 Trnava, o preskúmanie zákonnosti rozhodnutia žalovaného číslo OU-TT-OOP2-2013/00106 zo dňa 31.12.2013, t a k t o r o z h o d o l : Súd uznesenie č.k. 14 S/36/2014-34 zo dňa 27. novembra 2014 z r u š u j e . o d ô v o d n e n i e : Žalobou zo dňa 16.03.2014, doručenou tunajšiemu súdu dňa 18.03.2014, sa žalobca domáhal preskúmania zákonnosti rozhodnutia žalovaného č. OU-TT-OOP2-2013/00106 zo dňa 31.12.2013, ktorým tento zmenil časť výroku rozhodnutia Okresného úradu Piešťany, Odbor cestnej dopravy a pozemných komunikácií č. Dopr. 2013/01067 zo dňa 03.10.2013. Okresný úrad Piešťany, Odbor cestnej dopravy a pozemných komunikácií (prvostupňový orgán) rozhodnutím č. Dopr. 2013/01067 zo dňa 03.10.2013 uložil prevádzkovateľovi vozidla (žalobca) postupom podľa § 107 ods. 2 písm. d) zákona č. 725/2004 Z.z. o podmienkach prevádzky vozidiel v premávke na pozemných komunikáciách a o zmene a doplnení niektorých zákonov pokutu vo výške 166 eur, nakoľko nepodrobil osobné motorové vozidlo v ustanovenej lehote emisnej kontrole pravidelnej podľa § 68 ods. 1 menovaného zákona. Uznesením pod č. k. 14 S/36/2014-34 zo dňa 27.11.2014, tunajší súd postupom podľa § 10 ods. 1 zákona č. 71/1992 Zb. zastavil konanie o preskúmanie zákonnosti rozhodnutia správneho orgánu, nakoľko žalobca v súdom stanovenej lehote nezaplatil súdny poplatok za podanú žalobu. Odvolaním došlým súdu dňa 23.12.2014 žalobca požiadal o zrušenie uznesenia o zastavení konania, nakoľko predmetný poplatok zaplatil bankovým prevodom dňa 15.12.2014. Podľa § 10 ods. 3 prvá veta zákona č. 71/1992 Zb., prvostupňový súd zruší uznesenie o zastavení konania pre nezaplatenie súdneho poplatku, ak poplatník zaplatí súdny poplatok do konca lehoty na podanie odvolania. Nakoľko dňa 16.12.2014 došlo zo strany žalobcu k zloženiu predmetnej platby na číslo účtu tunajšieho súdu v odvolacej lehote, súd postupom podľa vyššie citovaného ust. § 10 ods. 3 zákona č. 71/1992 Zb., uznesenie o zastavení konania zrušil s tým, že v konaní sa bude ďalej riadne pokračovať. Poučenie: Proti tomuto uzneseniu je prípustné odvolanie do 15 dní odo dňa jeho doručenia na Najvyšší súd SR prostredníctvom Krajského súdu v Trnave. V odvolaní sa má popri všeobecných náležitostiach (§ 42 ods. 3 O.s.p.) uviesť, proti ktorému rozhodnutiu smeruje, v akom rozsahu sa napáda, v čom sa toto rozhodnutie alebo postup súdu považuje za nesprávny a čoho sa odvolateľ domáha.

